Exqrch/javanese-Komodo-pixelgpt huggingface dataset:
Piyambakipun menangaken bebingah punika malih ing taun 2016-17
Oblak miwiti karir internasionalipun wiwit taun 2012
Lair ing Upper Carniola kutha Škofja Loka, Oblak miwiti main bal ing umur gangsal taun ing kutha kalairanipun
Wekdal umuripun ngancik sedasa taun, piyambakipun pindhah dhateng Akadhemi Bal Eném Olimpija, ing akadhemi punika ngantos mangsa 2004-05 wekdal klub punika bibar
Piyambakipun lajeng pindhah dhateng klub énggal Bežigrad, ingkang ing tembé wingking gantos nama dados Olimpija Ljubljana ing taun 2008
Taun salajengipun Oblak nulak kontrak saking klub Italia Empoli lan langkung milih nggabung ing klub Fulham kanthi status "trial" utawi uji coba kemawon, nanging ing pungkasanipun Oblak mboten kersa nilaraken klub lan gadhah komitmen kanggé ndawakaken mangsa kontrak ngantos taun 2011
Tanggal 14 Juni 2010, Oblak napakasmani kontrak kaliyan klub Portugal Benfica, ingkang ngampilaken Oblak dhateng Liga Priméria klub Beira-Mar ing wulan Agustus 2010
Piyambakipun lajeng nggabung ing klub Olhanense kanthi status dipunampil ngantos Januari 2011, ngantos mangsa 2010-11
Benfica ngampilaken Oblak dhateng tim Portugal sanès, União de Leiria, kanggé mangsa 2011-12
Piyambakipun nindakaken debut ing liga punika tanggal 15 Januari 2012, kanthi asil imbang 2-2 mengsah klub Nacional
Wulan Juli 2013, gagal nampilaken piyambakipun ing latian pra-mangsa, ngeklaim piyambakipun sampun mboten gadhah kontrak malih kaliyan klub Benfica
Ing akhir wulan salajengipun, Oblak napakasmani perpanjangan kontrak ngantos taun 2018, ingkang nggambaraken satunggaling situasi "kasalahpahaman".
Kieran Trippier Kieran John Trippier (lair 19 Sèptèmber 1990) inggih punika satunggaling juru main bal-balan profèsional saking Inggris ingkang samenika main ing Liga Primér Inggris klub Tottenham Hotspur lan Tim Nasional Bal-balan Inggris
Trippier miwiti kariripun ing sistem pelatihan tiyang enèm ing Manchester City nanging gagal mboten saged mlebet tim utami
Wulan Fèbruari 2010, piyambakipun nggabung Championship klub Barnsley kanthi status dipunampil setunggal wulan dangunipun
Piyambakipun wangsul malih dhateng klub kasebat ing wulan Agustus 2010 kanthi status dipunampil enem wulan lan dipunkontrak malih ngantos pungkasan mangsa
Wulan Juli 2011, piyambakipun napakasmani kontrak kanggé klub Burnley ingkang dipundamel permanèn ing wulan Januari 2012 kanthi béya ingkang mboten dipunpawartosaken dhateng bebrayan agung, piyambakipun napakasmani kontrak tigang setengah taun
Piyambakipun kapilih mlebet nominasi kajuwaran "PFA Taun Menika' sadangunipun kalih mangsa 2012-13 lan 2013-14.
Ngilé, Tulakan, Pacitan Ngilé iku désa ing Kacamatan Tulakan, Kabupatèn Pacitan, Jawa Wétan
Asal-usul Desa Ngile kawiwiti soko jaman Majapahit sing pungkasan, nalika iku isih berupa alas/wono, sepi lan ora ono penghunine, nanging lemahe subur, akeh sumber banyu lan wit-witan
Sawijining perantau saka Gunung Kendeng (jenenge Ki Bendung) teka lan manggon ing sikil gunung Cendani (desa Ngile) bebarengan karo Mbah Kendal sing diangkat dadi pimpinan utawa demang wektu iku, dibantu dening prajurit utusan raja (jenenge Bambang Sumantri)
Ki Bendung kagungan putra sekti 3: Onggosemito, Ronggo Jati lan Ronggo Sekti
Ka-3 anak kuwi banjur didhawuhi mbabat/nebang alas ing sisih lor (sing banjur dadi desa Ngreco, Kecamatan Tegalombo), lan wilayah Gulupayung ing dhusun Jenggring saiki, uga ing sisih wetan (sing saiki dadi desa Bubakan)
Bambang Sumantri akhire mapan ing kene nganti seda lan disarekake ing pasarean Sugih Manik, sing diarani wilayah Pundung/mundung, amarga ing kuburane ana gundukan lemah gedhe sing digawe omah rayap, banjur di-pepundi (Punden) dening masyarakat
Mbah Kendal dadi demang nganti seda lan disarekake ing pasarean Jaten bebarengan karo anak turune (kang ana ing mburine masjid Krajan)
Banjur jabatan demang digenteni putrane, demang kaping pindho: mbah Karso Atmojo
Sakteruse jabatan demang diwarisake turun temurun tumuju demang kaping telu: Karso Sudiro > demang kaping 4: Parto Wiyono > Kasan Direjo > Kasan Raji (minangka demang kaping 6 seda ing taun 192x) > Sumowiyono utawi demang kaping 7
Dene Kiai Haji Muhammad Noer (asal soko tlatah Nglorok, sing mulai mbangun mesjid Krajan ing awal warsa 1900an) iku mantune demang Kasan Raji kang rabi karo anak nomer telu (anak wedok jenenge Nyi Saringatoen)
Wiwit kuwi demang Ngile diarani lurah lan ditemtokake saka asil pemilihan rakyat, lan Adi Sasmito kapilih dadi lurah kaping 8 ing taun 1964
Sawise iku kalungguhan lurah diganti dening Kusmiati minangka lurah (Kepala Desa) kang kaping sanga, diganti Subroto, lan sateruse .
Manuk sekretaris Manuk sekrétaris (Inggris: "secretarybird"; jeneng ilmiah: "Sagittarius serpentarius") ya iku jinis manuk kang ukurane gedhé manggon ing wilayah tèrèstrial
Manuk iki unggas èndhemik saka Afrika, kerep ditemokaké ing lapang sesuketan kang tinarbuka utawa "grassland" lan sabana ing wilayah Afrika sub-Sahara
Senadyan kalebu ordo Accipitriformes, kang uga kalebu akèh-akehé manuk pamangsa liyané kaya déné manuk layangan, wulung, vulturelan "harrier", jinis iki digolongaké menyang familia dhéwé, ya iku Sagittariidae
Manuk sekrétaris iku manuk èndhemik saka Sub-Sahara Afrika lan nonmigran, sanajan padha bisa waé pindhah ngetutaké sumber pangané
Pasebarané wiwit saka Mauritania tumeka Somalia lan sisih kidul tumeka ing Tanjung Harapan
Manuk iki uga ditemokaké ing manéka warna dhataran, saka dhataran gisik nganti ing dhataran dhuwur.
Gedhong Empire State Empire State Building utawa Gedhong Empire State yaiku sawijining gedhong pancakar langit tingkat 102 kang dumunung ing Midtown Manhattan, New York City, ing prasimpangan saka Fifth Avenue lan West 34th Street
Wangunan iki nduweni dhuwur tumeka pucuk yaiku 381 meter
Yen digabungké karo menara antenané, dhuwuré wangunan bisa ngrambah 443,2 m
Jenengé dijupuk saka julukane Kutha New York, yaiku Empire State
Empire State Building dadi wangunan paling dhuwur ing donya kang séwéne 40 taun, wiwit dibangun saka taun 1931 nganti rampuége Menara sisih Lor World Trade Center ing taun 1972
Post-September 11 serangan ing taun 2001, Empire State Building dadi wangunan paling dhuwur manèh ing New York (ora ing Amerika Serikat utawa donya)
Empire State Building dadi simbol kabudayané Amerika Serikat
Wangunan iki dirancang klawan gaya Art Deco lan diarani minangka salah siji saka Pitu Kaajaiban Donya Modhèrn déning American Society of Civil Engineers
Wangunan iki ditetepaké minangka National Historic Landmark ing taun 1986
Ing taun 2007, Empire State Building, manggon ing urutan nomer siji ing dhaptar arsitèktur favorit ing Amèrika Sarékat miturut AIA
Wangunan iki diduwèni déning 2,800 investor sing nggabung ing Empire State Building Associates L
Empire State Building saiki nembé dibenakaké utawa rénovasi kang akèhe ragadé yaiku $550 yuta
$120 yuta gedhéné ragad iku mau kanggo ngowahi wangunan iki supaya dadi luwih ngirit utawa hemat énèrgi lan ramah lingkungan
Setelan nampa pambiji emas saka Kepemimpinan ing Energi lan Lingkungan Desain (LEED) ing September 2011, Empire State Building, kang dadi wangunan kang disertifikasi LEED paling dhuwur ing Amèrika Sarékat.
Vulkanisasi Vulkanisasi ya iku prosès pangolahan karèt
Prosès vulkanisasi iki ditemokaké déning ilmuwan pakar kimia asal saka Amérika Serikat sing jenengé Charles Goodyear ing 1839
Kaping pisanan, ing prosès iki adhédhasar saka nyawijiné wlirang lan karèt ing kaanan suhu tartamtu supaya ngasilaké prodhuk karèt kang luwih atos teksturé dibandhingaké karo karèt biasané
Panggunan karèt kualitas dhuwur wis ditrepaké déning Dunlop ing taun 1888 sing nggawé ban kang dipompa
Pangrembakan sabanjuré ditandangi déning Michelin saka Prancis lan Goodrich saka Amérika kang kapengin nyampurnakaké ban mobil supaya bisa digunakaké ing taun 1895
Sadurungé diolah, molekul-molekul karèt umumé bakal awujud bengkokan lan ora nduwèni pola
Prosès vulkanisasi bakal nggawé sesambungan antarané molekul-molekul iku mau saèngga dumadi gaya tahan antarané molekul
Sesambungan utawa ikatan kasebut kawangun jalaran belérang kang dadi panyambung, lan reaksi iki migunakaké sèng oksida minangka katalis
Klawan prosès iki, sipat lenturé karèt bisa kajaga amarga yèn ora ana sesambungan antarané molekul, mangka molekul karèt bakalé pedhot saèngga sipat lenturé karèt bakal ilang.
Hugo Lloris Hugo Lloris (]; lair 26 Dhésèmber 1986) inggih punika salah satunggaling juru main bal-balan profésional saking Perancis ingkang main dados kiper lan dados kaptén ing Liga Utama Inggris klub Tottenham Hotspur lan Tim Nasional Bal-balan Perancis
Lloris dipungambaraken minangka kiper ingkang gadhah réfleks kilat lan cepet anggénipun mundhut kaputusan ingkang saé lan kalebet mengsah ingkang kiyat wekdal situasi adhep-adhepan setunggal mengsah setunggal
Lloris kalebet kiper ingkang saged njagi kothak gawang kanthi saé
Gaya permainanipun, mliginipun wekdal nendhang bal kanggé ngantisipasi mengsah kanthi nendhang bal adamel piyambakipun pikantuk jejuluk Kiper "Sweeper" ing medhiya
Piyambakipun sampun tigang ambalan pikantuk bebingah minangka kiper ingkang saé piyambak
Lloris miwiti kariripun ing kutha kalairanipun ing klub OGC Nice
Piyambakipun miwiti karir wekdal rumaja ing wulan Oktober 2005 lan mbekta tim mlebet ing final taun 2006
Sasampunipun kasil ing klub kasebat ngantos tigang mangsa, Lloris lajeng pindhah dhateng klub jawara Ligue 1 pitung ambalan Olympique Lyonnais, ing wekdal kasebat kathah tim ingkang kepincut kalih piyambakipun, utaminipun klub Milan.
Toby Alderweireld Tobias Albertine Maurits Alderweireld (]; lair 2 Maret 1989) inggih punika satunggaling juru main bal-balan profésional saking Bèlgi ingkang main ing liga Primér Inggris klub Tottenham Hotspur lan Tim Nasional Bal-balan Bèlgi
Piyambakipun main ing posisi bèg tengah, ugi saged dados bèg tengen
Alderweireld miwiti karir profésionalipun ing Walanda klub Ajax, ing ngriki piyambakipun menangaken tigang gelar jawara Eredivisie
Taun 2013, piyambakipun pindhah dhateng Atlético Madrid, ing ngriki piyambakipun menangaken jawara La Liga lan mlebet final Liga Champions UEFA ing mangsa kapisanan
Alderweireld miwiti karièr internasional wiwit taun 2009, Alderweireld sampun nindakaken 60 caps tetandhingan kanggé Timnas Bèlgi lan ndhèrèk Piala Donya FIFA 2014
Tanggal 22 Fèbruari 2007, piyambakipun ngawiti kontrak profésional kapisanan, kontrak ing klub punika ngantos 30 Jumi 2010
Piyambakipun dipunpromosikaken ing tim kapisan taun 2008-2009 Eredivisie, ing debut kapisanan tanggal 18 Januari lan menang 4-2 mengsah NEC.
Davinson Sánchez Davinson Sánchez Mina (lair 12 Juni 1996) inggih punika satunggaling juru main bal-balan profésional saking Kolombia, ingkang main dados bék tengah ing Liga Primér Inggris klub Tottenham Hotspur lan Tim Nasional Bal-balan Kolombia
Wekdal taksih eném, Sánchez main bal ing Akadhemi Bal-balan América de Cali, nanging sasampunipun tiyang sepuhipun dipuntransfer dhateng Atlético Nacional, ing ngriki piyambakipun dipungulawenthah déning Juan Carlos Osorio
Dhebut Sánchez dados bèg ing tim sènior punika wekdal 27 Oktober 2013, wekdal kalah 0-1 mengsah Boyacá Chicó
Osorio nglebetaken Sánchez ing juru main inti lan nindakaken sedaya pertandhingan
Tanggal 2 Maret 2016, Sánchez nyithak gol kapisan kanggé klub Nacional wekdal menang 3-0 mengsah Sporting Cristal saking Peru ing kajuwaran Copa Libertadores
Awit saking performanipun ing klub Nacional, andadosaken kepincut klub Barcelona, Flamengo, lan Ajax.
Victor Wanyama Victor Mugubi Wanyama ([ˈvɪktɜ muˈɡubiː wɑˈɲɑːmɑ]; lair 25 Juni 1991) inggih punika salah satunggaling juru main bal-balan profésional saking Kenya, ingkang main ing posisi gelandhang bertahan ing Liga Primer Inggris klub Tottenham Hotspur lan dados kaptèn ing Tim Nasional Bal-balan Kenya
Wanyama dados juru main kapisan ingkang saged nyithak gol ing Liga Champions UEFA wekdal nyithak gol pertama kanggé Celtic's lan menang 2-1 mengsah Barcelona wekdal 7 Novèmber 2012
Tanggal 11 Juli 2013, Wanyama pindhah dhateng Liga Primer Inggris klub Southampton kanthi regi 12,5 yuta euro, lan damel piyambakipun dados juru main bal paling awis ingkang dipunsadé klub Skotlandia, langkung saking 9,5 yuta euro wekdal klub Spartak Moskow mbayar Aiden McGeady ing taun 2010
Piyambakipun sampun damel 40 caps utawi pertandhingan kanggé mbela Tim Nasional Bal-balan Kenya wiwit dhebut taun 2007 wekdal umuripun nembé 15 taun.
Hanks ya iku ahli antropologi saka pulo Rhode, Amérikah Sarékat, kalairan ing taun 1952
William naté olèh pandhidhikan pawiyatan luhur saka Georgetown University (BS) ing taun 1975
Panlitian lapangan kang linakoni naté ana ing wewengkon Oxkutzab, Yukatan (taun 1977) lan Merida Yukatan (taun 1993)
Pakaryan William fokus ing bab hubungan natara basa lan urip sosial sajroning linguistik lan antropologi
Dhèwèké uga wis ngembangaké sosiolinguistik.
Chris Hann Chris Hann ya iku ahli antropologi saka Cardiff, Wales, Karajan Manunggal, kalairan ing taun 1953
Pandhidhikan pawiyatan luhur Chris iki naté ana ing University of Oxford, olih gelar BA ing taun 1974
Panlitian lapangan antropologis sing linakonan Chris ya iku ana ing Hungaria (taun 1975, 2001), Polandia (taun 1978, 1980-1981), Turki (taun 1982, 1992), lan Xinjiang Cina (taun 1986, 1996)
Chris iki minangka salah siji antropolog sing nliti bab nagara-nagara sosialis lan pasca-sosialis ing Eurasia.
Ulf Hannerz Ulf Hannerz ya iku ahli antropologi saka Malmö, Swèdhen, kalairan ing tanggal 9 Juni 1942
Pandhidhikan pawiyatan luhuré Ulf iki naté ana ing University of Stockholm (BA) ing taun 1963
Sabanjuré ing Indiana University (MA) ing taun 1966
Banjur ing University of Stockholm manèh lan olih gelar (FL) ing taun 1966 lan Ph.D
Panlitian lapangan antropologis sing linakonan ya iku ana ing Washington, DC (tau 1966), pulo Cayman (ing taun 1970), Nigeria (taun 1974), Eropa, Amérikah Sarékat, Israel, Afrika Kidul, lan Hong Kong (tuan 1995 nganti 2000)
Pisumbangané Ulf iki ya iku ing bab kajian ètnografi bebrayan Negro ‘ghetto’ ing Washington
Uga dhèwèké ngembangaké makro-antropologi ing bab hubungan transnasional.
Harries-Jones ya iku ahli antropologi saka Oxford, Karajan Manunggal, kalairan ing taun 1937
Pandhidhikan Peter ing pawiyatan luhur iku naté ana ing Rhodes University (BA) taun 1958
Peter naté nglakoni panlitian lapangan antropologis ana ing Zambia (taun 1961-1965), Sudan (taun 1969-1971), lan Newfoundland (taun 1982 nganti 1998)
Peter iki duwé pisumbangan ngembangaké metodologi lan epistemologi ing èlmu sosial
Uga dhèwèké karenan ing bab kritik analisis ing sudut pandhang èkologi lan biologi
Peter uga medaraké bab aksi pulitik lan pagerakan sosial.
Marvin Harris Marvin Harris ya iku ahli antropologi saka New York, Amérikah Sarékat, kalairan ing tanggal 18 Agustus 1927
Marvin naté olèh pandhidhikan pawiyatan luhur ana ing Columbia University
Ing kampus iku dhèwèké olih glear BA ing taun 1949 lan Ph.D
Panlitian lapangan antropologis kang linakonan ya iku ana ing Brazil (taun 1956), Mozambique bab pandhidhikan (taun 1958), Indhi, Ekuador, lan Afrika (taun 1959)
Marvin iki dadi salah siji antropolog kang paling penting
Dhèwèké iku ngembangaké tèori materialisme budhaya
Marvin séda ing Florida, Amérikah Sarékat tanggal 25 Oktober 2001.
Faye Venetia Harrison Faye Venetia Harrison ya iku ahli antropologi wanita saka Norfolk, Virginia, Amérikah Sarékat, kalairan ing tanggal 25 Novèmber 1951
Pandhidhikané Faye ing pawiyatan luhur naté ana ing Brown University (BA) ing taun 1974
Sabanjuré ing Stanford University lan olih gelar MA ing taun 1977 lan Ph.D
Panlitian lapangan antropologis sing linakonan déning Faye ya iku ana ing London (taun 1974), Jamaika (taun 1978, 1984, 1988, 1992, lan 1996), Dhènemarken, Amérikah Sarékat, Afrika Kidul (taun 2000)
Faye dadi antropolog kang duwé spèsialis ing bab diaspora Afrika awit taun 1974 lan nliti imigran enom Indhi ing London.
Keith Hart J.Keith Hart ya iku ahli antropologi saka Manchester, Karajan Manunggal, kalairan ing taun 1943
Keith Hart naté olèh pandhidhikan pawiyatan luhur ana ing University of Cambridge (BA) ing taun 1964
Panlitian antropologis kang linakonan déning Keith ya iku ana ing Ghana (taun 1965), kapuloan Cayman (taun 1970), lan Afrika Kidul (taun 1998 nganti 1999)
Keith iki kawentar ing jagat antropologi Inggris minangka antropolog popularis
Dhèwèké fokus ing bab èkonomi minangka aktivitas réalistis manungsa lan idé filosofi
Pakaryan ètnografi kang kapisan ya iku bab migran ing Ghana.
Kirsten Hastrup Kirsten Hastrup ya iku ahli antropologi wanita saka Kopenhagen, Dhènemarken, kalairan ing taun 1948
Kirsten naté olèh pandhidhikan pawiyatan luhur ana ing University of Copenhagen (Mag.Scient.) ing taun 1973
Panlitian lapangan antropologis kang linakonan déning dhèwèké ya iku ana ing Èslan ing taun 1981 nganti 1982 , Indhi ing taun 1975, lan ing Kolombia ing taun 1988
Karya-karya akadhemis kang sinerat déning dhèwèké ya iku antarané "Nature and Policy in Iceland 1400–1800
Kirsten iki duwé pisumbangan ing bab ètnografi Èslan
Uga dhèwèké mratèlaké lan ngembangaké bab tèori antropologi kontemporèr, èpistemologi, lan praktik ètnografi.
André-Georges Haudricourt André-Georges Haudricourt ya iku ahli antropologi saka Paris, Prancis, kalairan ing taun 1911
Pandhidhikan pawiyatan luhur André iki olèh saka Diplôme de l’Institut d’Agronomique de Grignon ing taun 1931
Sabanjuré ing Diplôme de phytopathologie et de génétique, Paris, taun 1932, Diplôme de la IV éme section de l’École Pratique des Hautes Études, Paris (taun 1945), lan Doctorat d’État ès Lettres, EHESS, ing taun 1972
Panlitian lapangan kang linakonan déning André-Georges naté ana ing Leningrad, Ruslan (taun 1934), Hanoi, Vietnam (taun 1948), Hangzhous Cina (taun 1955), Kaledonia Anyar (taun 1959), Caobang
Viètnam (taun 1973), lan Tokyo, Jepang (taun 1978)
Awalé André iki digladhén minangka insinyur agrikultural
Dhèwèké miwiti sinau antropologi marang Marcel Mauss ing taun 1932
Dhèwèké uga ana pisumbangané ing bab ètnolinguistik.
Ellen Phyllis Hellmann Ellen Phyllis Hellmann ya iku ahli antropologi wanita saka Johannesburg, Afrika Kidul, kalairan ing taun 1908
Pandhidhikan pawiyatan luhur kang diantuk Ellen iku naté ana ing University of Witwatersrand, Johannesburg
Saka kampus iku, dhèwèké antu gelar BA, MA, lan Ph.D
Panlitian lapangan kang linakoni déning Ellen ana ing Doornfontein, Johannesburg
Ellen iki sinau antropologi sosial karo Winifred Hoernlé
Ellen iki duwé pisumbangan ing bab hubungan sosial ing Afrika lan olèh pangaji amarga pisumbangané iku
Elle séda ing Johannesburg ing taun 1982.
June Helm June Helm ya iku ahli antropologi wanita saka Idaho, Amérikah Sarékat, kalairan ing tanggal 13 September 1924
Pandhidhikan pawiyatan luhuré olèh saka University of Chicago
Ing taun 1944, June olih gelar Ph.B
ing taun 1944, MA ing taun 1947, lan Ph.D
Panlitian lapangan antropologis kang linakoni ya iku ana ing Meksiko (taun 1945 lan 1946) lan ing Mackenzie (taun 1951)
Nalika ing sekolah, dhèwèké karenan banget marang tèori èvolusi lan amarga iku dhèwèké dadi ètnolog
Dhèwèké ana pisumbangané ing bab sujarah antropologi, owah-owahan sosial, lan yayasan intelèktual
June naté dadi ketua kang kapisan ing American Indian and Native Studies Program.
Rosemary Joy Hendry Rosemary Joy Hendry ya iku ahli antropologi wanita saka Birmingham, Karajan Manunggal, kalairan ing taun 1945
Pandhidhikan pawiyatan luhur olèh saka Kings College, University of London (B.Sc.) ing taun 1966
Panlitian lapang kang naté linakoni déning Rosemary ya iku ana ing Meksiko (taun 1972), Jepang (awit 1975 nganti 1986), Jakarta, Cina, Nepal, Uzbekistan, Fiji, Vanuatu, Singapura, lan Malaysia
Uga ing Tanzania lan Kenya (taun 2002)
Pakaryan kang kawentar saka Rosemary iki ya iku ing bebrayan padhésan ing Kyushu, fokus ing bab kulawarga lan mantènan.
Herdt ya iku ahli antropologi saka Kansas, Amérikah Sarékat, kalairan ing tanggal 24 Fébruari 1949
Pandhidhikan pawiyatan luhur Gilbert naté ing California State University, olih gelar BA ing taun 1971 lan MA ing taun 1972
Sabanjuré ing University of Washington lan dadi kandidat antropologi MA, Ph.D
Gilbert uga olih gelar Ph.D
Panlitian lapangan antropologis sing linakoni déning Gilbert ya iku antarané ana ing California (taun 1970), Papua Nugini (taun 1974, 1979, 1981), lan Illinois (1986)
Minangka antropolog budhaya, dhèwèké digladhèn ing tradisi panlitian ètnogarafis
Gilbert iki suksès ngembangaké téori psikoanalitis klasik lan psikiatri modern marang kajian lintas-budaya ing sèksualitas, jènder, lan pangembangan manungsa.
Françoise Héritier Françoise Héritier ya iku ahli antropologi wanita saka Veauche, Prancis, kalairan ing tanggal 15 Novèmber 1933
Pandhidhikan pawiyatan luhur dhèwèké olèh saka Licence d’Histoire et de Géographie (taun 1955)
Panlitian lapangan kang linakoni déning dhèwèké ya iku ana ing Mali lan Burkina Faso awit Oktober 1957 nganti Juni 1958, Oktober 1963 nganti Maret 1966
Karya-karya antropologis kang sinerat déning Francois ya iku antarané "L’Exercice de la parenté (The Exercise of Kinship)" ing taun 1981, "Les Deux Soeurs et leur mère
La pensée de la différence (Masculine/Feminine
Francoise iki miwiti gegladhén antropologi sosial marang seminar Claude Lévi-Strauss ing taun 1950
Salah siji pakaryan lan pisumbangan mligi ya iku ing kajian kekrabatan.
Aksara Xiao'erjing Xiao'erjing, Xiao'erjin, utawa Xiaor jin (arti harfiahé "naskah bocah-bocah" utawa "tulisan minoritas") ya iku praktik panulisan basa Sinitis kaya ta basa Mandarin (mligi dhialèk Lanyin, Zhongyuan lan Mandarin Lor Wetan) utawa basa Dungan nganggo aksara perso-arab
Aksara iki biasané dinggo karo wong-wong Islam ing Cina lan Asia Tengah
Xiao'erjing ditulis saka tengen mengiwa, kaya cara nulis aksara Arab
Sebabé Xiao'erjing didasarké ing panulisan Arab kang wis dimodifikasi
Xiao'erjing bisa dipérang dadi loro ing cara nggunakaké, ya iku "Panulisan Padinan" lan "Panulisan Masjid"
"Panulisan Masjid" biasa dinggo para imam lan jamaah ing mssjid lan madrasah
Panulisané nggunakaké Basa Arab lan ora nganggo Basa Cina babar blas
"Panulisan padinan" dinggo wong-wong Hui lan dinggo nulis Basa Cina
Xiaoerjing uga dinggo nulis buku-buku serapan, kaya ta saka basa Persia
Xiaojing akèh digunakake karo Muslim Cina kang ora bisa maca Aksara Han
Nanging, aksara iki ora bisa ngatoanaké irama pangucapan Basa Cina, kaya ta "xi'an" lan "xian"
Xiaoerjing luwih prasaja tinimbang Aksara Han ing babagan ngatonaké basa Cina
Xiao'erjing nduweni 36 huruf lan dumadi 4 huruf vokal
36 huruf dumadi saka 28 huruf Arab, 4 huruf Persia, 2 huruf modifikasi, lan 4 huruf mirunggan
Pasal kapisan saka Deklarasi Hak Asasi Sadonya kang tinulis nganggo Xiao'erjing, Cina Prasaja lan Padatan, Hanyu Pinyin, Basa Inggris, Aksara Jawa, lan Basa Jawa:
Nokia 3310 Nokia 3310 ya iku tilpun sélulèr kang diprodhuksi déning pabrikan Nokia
Punsèl sèri iki kalebu punsèl kang paling laris ing pasaran lan kasil payu cacah 126 yuta iji
Nokia 3310 uga salah siji produk ikonik saka Nokia lan akèh wong kang nyenengi
Nokia uga gawé pira-pira varian saka 3310, antarané Nokia 3315, 3320, 3330, 3350, 3360, 3390 lan 3395
Malah ing taun 2017 Nokia uga gawé punsèl anyar kanthi dhésain kang dhedhasar dhésain 3310 lan uga dijenengi Nokia 3310, kanthi layar kang luwih amba, layar werna lan kodhak 2MP
Sèri iki kawanuhaké ing taun 2000, diprodhuksi nganti taun 2005 lan duwé ukuran 113 x 48 x 22 mm déné boboté 133 gram
Kanggo sesukan, uga ana game cacah 4 ya iku "Snake II", "Pairs II", "Space Impact", "Bantumi"
Ringtone ing tilpun iki jinis monoponik
Kanggo sesambungan lewat tulisan, bisa nggunakaké sarana SMS
Batréné bisa dicopot, nganggo jinis NiMH kapasitas 900 mAh kanthi nomer seri BMC-3 lan bisa kanggo nganti 55 jam - 260 jam nalika "standby" lan tahan 2 jam 30 menit - 4 jam 30 nalika kanggo nélpon
Déné kanggo sesambungan, tilpun iki nggunakaké jaringan GSM
Nokia 3310 asring diarani "punsèl umat sayuta" amarga akèhé wong kang duwé punsèl iki nalika isih dipasaraké
Kaunggulan 3310 dibandhingaké punsèl liyané kang sejaman antarané saka batréné kang awèt, dhesain kang ringkes, antep lan kepénak digegem sarta punsèl iki ora gampang rusak sanajan tiba utawa kebanting
Saking pengkuhé Nokia 3310, banjur kanggo guyonan menawa punsèl iki ora bisa rusak sanajan dibom, padha pengkuhé karo Chuck Norris lan malah kena kanggo gaman kang bisa gawé rusak apa waé kang ketaman
Anané "game" "Snake II", "Pairs II", "Space Impact" lan "Bantumi" uga dadi kaunggulan kang disenengi para anom